ΓΡΑΠΤΗ ΕΡΩΤΗΣΗ E-2611/00

υποβολή: Jonas Sjstedt (GUE/NGL) προς την Επιτροπή

(1 Αυγούστου 2000)

Θέμα: Κράνη για ποδηλάτες με επισήμανση ΕΚ που δεν πληρούν τις προδιαγραφές

Η εφημερίδα Dagens Nyheter αγόρασε 8 κράνη για ποδηλάτες με επισήμανση ΕΚ και ανέθεσε στο Κρατικό Ίδρυμα Ελέγχου και Έρευνας (SP) να τα επιθεωρήσει. Τα μισά δεν πέρασαν το τεστ SP. Βέβαια όλα τα κράνη πέρασαν το τεστ απόσβεσης, ωστόσο 4 δεν πέρασαν το ακόλουθο τεστ ελαστικότητας. Σε πολλά κράνη έλειπαν οι ενδείξεις επισήμανσης και οι πληροφορίες για το προϊόν σε σουηδική γλώσσα. Το SP είναι αναγνωρισμένο εργαστήριο πειραματικών δοκιμών και απέρριψε 4 κράνη τα οποία είχαν λάβει την επισήμανση ΕΚ από άλλο εγκεκριμένο εργαστήριο δοκιμών. Πώς είναι δυνατόν να είναι τόσο διαφορετικά τα αποτελέσματα; Ποια λύσηπάρχει για το ανωτέρω πρόβλημα;

Απάντηση του κ. Liikanen εξ ονόματος της Επιτροπής

(2 Οκτωβρίου 2000)

Σύμφωνα με το άρθρο της 3ης Ιουλίου 2000, που δημοσιεύθηκε στη σουηδική εφημερίδα Dagens Nyheter (DN), ανατέθηκαν από την DN δοκιμές επί οκτώ κρανών για ποδηλάτες τα οποία πωλούνταν στο εμπόριο στη Σουηδία, στο Κρατικό Ίδρυμα Ελέγχου και Έρευνας (SP) (Sveriges provnings- och forskningsinstitut). Τέσσερα από τα κράνη αυτά, τα οποία έφεραν την επισήμανση ΕΚ, απέτυχαν στη δοκιμή αντοχής του συστήματος συγκράτησης, κατά τη διάρκεια δοκιμών που πραγματοποιήθηκαν σε σχέση με το ευρωπαϊκό εναρμονισμένο πρότυπο για τα κράτη για ποδηλάτες ΕΝ 1078 του 1997. Τα αποτελέσματα αυτά πράγματι γεννούν ερωτηματικά όσον αφορά τον ενιαίο χαρακτήρα των αποτελεσμάτων των δοκιμών, αλλά και των διαδικασιών, των σχετικών οργανισμών.

Στην προκειμένη περίπτωση, στο προαναφερόμενο άρθρο, οπεύθυνος των δοκιμών που δημοσιεύθηκαν δηλώνει ότι πραγματοποίησε τις δοκιμές ικανότητας απορρόφησης των κρούσεων σε μέρη του κράνους που δεν αναφέρονται στην περιγραφή της δοκιμής αυτής στο πρότυπο EN 1078:97. Δηλώνει επίσης ότι αυτό θα μπορούσε να εξηγήσει τις τέσσερις αποτυχίες όσον αφορά τη δοκιμή αντοχής του συστήματος συγκράτησης.

Ο σουηδικός οργανισμός καταναλωτών (Konsumentverket) διαχειρίζεται τον φάκελο αυτό. Ήλθε σε επαφή με τους σχετικούς κατασκευαστές και ζήτησε να του γνωστοποιηθούν τα δικαιολογητικά που πιστοποιούν τη συμμόρφωση των εν λόγω κρανών. Αυτό θα επιτρέψει να γίνει γνωστή η σχετική τεχνική και τα αποτελέσματα των δοκιμών με βάση τα οποία οι εγκεκριμένοι οργανισμοί ελέγχου εξέδωσαν βεβαιώσεις τύπου ΕΚ για τα τέσσερα κράνη που απέτυχαν στη δοκιμή αντοχής του συστήματος συγκράτησης, την οποία πραγματοποίησε το SP.

Πράγματι, τα κράνη για ποδηλάτες είναι μέσα ατομικής προστασίας (ΜΑΠ) κατά την έννοια της οδηγίας 89/686/ΕΟΚ του Συμβουλίου, της 21ης Δεκεμβρίου 1989, για την προσέγγιση των νομοθεσιών των κρατών μελών σχετικά με τα μέσα ατομικής προστασίας(1), η οποία ακολουθεί τη νέα προσέγγιση. Τα εναρμονισμένα ευρωπαϊκά πρότυπα δυνάμει μιας οδηγίας νέας προσέγγισης δεν είναιποχρεωτικά. Ωστόσο, παρέχουν μια ένδειξη συμμόρφωσης. Αυτό ισχύει για το πρότυπο EN 1078 του 1997, το οποίο εγκρίθηκε από την Ευρωπαϊκή Επιτροπή Τυποποίησης (ΕΕΤ): είναι ένας από τους τρόπους για να διαπιστωθεί η τήρηση των βασικών απαιτήσεων της οδηγίας για τα ΜΑΠ, οι οποίες, αυτές καθαυτές, είναιποχρεωτικές.

Δυνάμει του άρθρου 7 της οδηγίας 89/686/ΕΟΚ, εναπόκειται στις σουηδικές αρχές να λάβουν, εφόσον χρειαστεί, τα κατάλληλα μέτρα σχετικά με τα προϊόντα που δεν πληρούν τις προδιαγραφές ή που είναι επικίνδυνα. Εάν το κρίνουν αναγκαίο, οι σουηδικές αρχές μπορούν επίσης να αμφισβητήσουν το πρότυπο EN 1078:97.

Το σημείο 1.4 των βασικών απαιτήσεωνγιεινής και ασφάλειας που περιλαμβάνονται στο παράρτημα 2 της οδηγίας 89/686/ΕΟΚ διευκρινίζει ότι τα ΜΑΠ πρέπει να συνοδεύονται από ενημερωτικό σημείωμα του κατασκευαστή στην εθνική γλώσσα. Η τήρηση τηςποχρεωτικής αυτής διάταξης επαληθεύεται από τις εθνικές αρχές, οι οποίες είναιπεύθυνες για την παρακολούθηση της αγοράς.

(1) ΕΕ L 399 της 30.12.1989.